《卜算子》
宋代·陈三聘

涧下水声寒，壑底松风静。时有清香度竹来，步月寻疏影。

往事属东风，试问花应省。曾是花前把酒人，别梦溪堂冷。

作者简介：陈三聘，宋代诗词家。约公元一一六二年前后在世。字梦弼（或写作“㢸”），南宋吴郡（今苏州）人。生卒年均不详，约宋高宗绍兴末前后在世。生平事迹无考。工词，有《和石湖词》一卷，入选《强村丛书》传于世。